**ELŐTERJESZTÉS**

Mőcsény Község Önkormányzata Képviselő- testületének 2020. február 17-ei

rendes/rendkívüli testületi ülésére

2. napirendi ponthoz

|  |  |
| --- | --- |
| Tárgy: | Mőcsény Község Önkormányzata adósságot keletkeztető ügyleteiből és kezességvállalásaiból keletkező kötelezettségei |
| Előterjesztő: | Dr. Brandt Huba osztályvezető |
| Előterjesztést készítette: | Dr. Brandt Huba osztályvezető  Kasler Lászlóné gazdálkodási ügyintéző |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Elemér polgármester |

**Tisztelt Képviselő-testület!**

Az államháztartásról szóló 2011. évi CXCV. tv. 29/A § b.) pontja alapján a helyi önkormányzat évente, legkésőbb a költségvetési rendelet, határozat elfogadásáig határozatban állapítja mega Magyarország gazdasági stabilitásáról szóló 2011. évi CXCIV. törvény (továbbiakban: Gst.) szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A Gst. 8. § (2) bekezdés szerint adósságot keletkeztető ügylet:

*a)* hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,

*b)* [a számvitelről szóló törvény](https://optijus.hu/optijus/lawtext/A0000100.TV/tvalid/2020.1.1./tsid/) (a továbbiakban: [Szt.](https://optijus.hu/optijus/lawtext/A0000100.TV/tvalid/2020.1.1./tsid/)) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

*c)* váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

*d)* az [Szt.](https://optijus.hu/optijus/lawtext/A0000100.TV#sid) szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,

*e)* a visszavásárlási kötelezettség kikötésével megkötött adásvételi szerződés eladói félként történő megkötése - ideértve az [Szt.](https://optijus.hu/optijus/lawtext/A0000100.TV#sid) szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár,

*f)* a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,

*g)* hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.

Mőcsény Község Önkormányzata 2020. évi költségvetési rendelet-tervezete adósságot keletkeztető ügyletet nem tartalmaz.

A csatolt mellékletben mutatjuk be az önkormányzati saját bevételeket, valamint az adósságot keletkeztető ügyletekből származó fizetési kötelezettségeket.

Az adósságot keletkeztető ügyletekhez történő hozzájárulás részletes szabályairól szóló 353/2011.(XII.30.) Korm. rendelet 6. §. (1) b) pontja szerint az önkormányzat ügyleteiből származó tárgyévi összes fizetési kötelezettsége az ügylet futamidejének végéig egyik évben sem haladja meg az önkormányzat adott évi saját bevételeinek 50 %-át.

A bemutatott adatok szerint a hitelfelvételt terhelő fizetési kötelezettségek összege a következő 3 év egyikében sem éri el a saját bevételek 50 %-át.

Fentiek alapján kérem, hogy a határozati javaslatot elfogadni szíveskedjenek.

**Határozati javaslat**

Mőcsény Község Önkormányzatának Képviselő-testülete az államháztartásról szóló 2011. évi CXCV. tv. 29/A. §-a alapján az adósságot keletkeztető ügyleteiből eredő fizetési kötelezettségeit a költségvetési évet követő 3 évre vonatkozóan az 1. melléklet alapján elfogadja.

A kötelezettségek 2020., 2021., 2022., 2023. évek egyikében sem érik el a - 353/2011.(XII.30.) Korm. rendelet 6. (1) b) pontjában rögzített - saját bevételek 50 %-át.

Határidő: azonnal

Felelős: Dr. Brandt Huba osztályvezető

Mőcsény, 2020. február 04.

Dr. Brandt Huba s.k.

osztályvezető